
SLUJBA SFÎNTULUI IOAN CEL NOU DE LA NEAMŢ 


CARE SE PRĂZNUIEŞTE LA 5 AUGUST 


Înainteprăznuirea Schimbării la Faţă a Domnului nostru 
lisus Hristos şi pomenirea Sfîntului Mucenic Evsignie. 


Tot în această zi se face şi pomenirea Sfîntului Preacuviosului 
Părintelui nostru Joan cel Nou de la Neamţ, numit şi Hozevitul, 
care s-a săvîrşit în peştera Sfînta Ana din pustiul Hozeva, la 5 
august 1960. 


La  Vecernia Mică 
La "Doamne, strigat-am..." se pun stihirile pe 4, glas 4 


Nimic n-ai iubit mai mult pe pămînt, fericite părinte, 
decît pe Dumnezeu; nici averea, nici cinstea, nici fraţii, 
nimic din cele pămînteşti. Ci, arzînd pentru Taborul cel 
duhovnicesc, ai urmat lui Hristos prin aspre osteneli şi 
te-ai îmbrăcat în haină albă de lumină şi de nuntă. 


Nu te-ai uitat la trupul tău cel slab şi neputincios, 
Preacuvioase, nici la fraţii şi părinţii tăi duhovniceşti din 
lavra Neamţului. Ci, ascultind glasul Duhului, ai alergat 
spre Ţara Sfîntă şi Tabor, unde te-a chemat Hristos, spre 
lumina cea neapusă a împărăției Sale. 


Ai lăsat patria ta şi ai rivnit spre înălțimile Taborului 
şi ale Ermonului, spre Hristos Cel schimbat la Faţă, Care 
schimbă faţa şi chipul lumii prin har, credinţă şi pocăință. 


Ai urcat ca un cerb Taborul cel duhovnicesc, Sfinte 
Părinte loane, spre vîrful cel de văpaie, unde Hristos, 
Lumina lumii, schimbă la faţă tainic pe cei ce urcă pe 
muntele pocăinţei. 


Slavă..., plasul al 4-lea 


Veniţi toate cetele călugărilor să lăudăm astăzi pe 
Cuviosul loan Sihastrul, pe odrasla Moldovei şi pe 
mlădiţa Raiului, odrăslită în lavra Neamţ; pe următorul 
Sfintei Maria Egipteanca şi al rîvnitorului prooroc Ilie 
Tezviteanul, pe pustnicul cel neobosit ce s-a nevoit în 
peştera Sfintei Ana din Hozeva, zicînd: Bucură-te, Sfinte 
Ioane, lauda sihaştrilor! 


Şi acum... a Înainteprăznuirii, glasul al S-lea 


Veniţi să ne suim în muntele Domnului şi în casa 
Dumnezeului nostru, şi să vedem 'slava schimbării Lui la 
Faţă, slavă ca Unuia-Născut din Tatăl. Întru lumină să 
luăm lumină şi, înălţaţi făcîndu-ne cu Domnul, să lăudăm 
Treimea cea întocmai de o fiinţă în veci. 


De va cădea această zi vineri seara sau sîmbătă seara, se pune 
dogmatica glasului de rînd. 


La Stihoavnă 


Se pun stihirile Înainteprăznuirii praznicului Schimbării la 
Faţă, glasul al 2-lea. (vezi la Minei, 5 august). 


Troparul Cuviosului, plas al 8-lea: 


Întru tine, Părinte, cu osîrdie s-a mîntuit cel după 
chip, căci lăsînd lumea şi patria ta, ai luat Crucea lui 
Hristos şi în valea Iordanului te-ai aşezat spre nevoinţă. 
Pentru aceasta şi cu îngerii acum se bucură, Cuvioase 
Părinte Ioane, duhul tău. Roagă-te lui Hristos Dumnezeu 
să mîntuiască sufletele noastre. 


Slavă.., Şi acum... 


Troparul  Înainteprăznuirii, glasul al 4-lea: 
(vezi la Minei pe luna august, ziua a 5-a) 


La Vecernia Mare 


După obişnuitul psalm 103, se cîntă "Fericit bărbatul...", starea întiia. 


La "Doamne, strigat-am..." se pun stihirile pe 8: 4 ale inainteprăznuirii pe 
glasul al 4-lea şi 4 ale Sfintului loan de la Neamţ, pe glasul al 5-lea (vezi 
la Minci pe luna august, în 5 zile). 


Stihirile Cuviosului, glasul al S-lea: 
Podobie: "Cuvioase părinte..." 


Rămas orfan din pruncie, Cuvioase părinte, din 
tinereţile tale ai intrat în lavra Neamţului, ca la un liman, 
să-L slăveşti aici pe Dumnezeu cu îngerii şi cu părinţii cei 
nevoitori. Pentru aceasta te rugăm, Sfinte Ioane, Părintele 
nostru, roagă-L pe Hristos Dumnezeu, să dăruiască 
Bisericii unire, pace şi mare milă. (de două ori). 


Lipsit fiind pe pămînt de toată mîngiierea 


omenească, ai trăit de mic printre străini ca un sihastru, 
Cuvioase Părinte Ioane, avînd tată pe Dumnezeu, iar 
mamă pe Preacurata Fecioară, sprijin pe bătrîna ta 
bunică, surori de taină, lacrimile, iar fraţi iubiţi pe sfinţii 
îngeri, care nevăzut te însoțeau, păzind picioarele tale de 
ispitele cumplitului vrăjmaş. Pe Hristos Mîntuitorul, 
roagă-L să dăruiască lumii unire, pace şi mare milă. 


Pentru suferinţele tale şi curăţia inimii, Cuvioase, te-a 
chemat Hristos Domnul la cinul îngeresc în marea lavră 
de la Neamţ, de unde apoi, rîvna Duhului te-a dus la 
Mormâîntul dătător de viaţă şi în pustiul Iordanului, unde 
bine nevoindu-te, te-ai mutat la cereştile locaşuri şi cu 
sfinţii te-ai numărat. Sfinte Preacuvioase Părinte Ioane, 
roagă-te lui Hristos Dumnezeu să mintuiască lumea şi 
sufletele noastre. 


Slavă..., glasul al S-lea 


Veniţi toate cetele monahilor să lăudăm astăzi pe 
Sfîntul loan Sihastrul, pe odrasla cea aleasă a Moldovei 
şi mlădiţa binecuvîntată a Mănăstirii Neamţ; pe 
următorul Cuvioasei Maria Egipteanca şi al marelui 
profet Ilie Tezviteanul, pe pustnicul cel neobosit care s-a 
nevoit în peştera Sfintei Ana din Hozeva, zicînd: Bucură-te, 
Sfinte Ioane, lauda sihaştrilor! 


Şi acum..., a Înainteprăznuirii, glasul al 5-lea 


Veniţi să ne suim în muntele Domnului şi în casa 
Dumnezeului nostru, şi să vedem slava Schimbării Lui la 
Faţă, slavă ca a Unuia-Născut din Tatăl. Întru lumină să 
luăm lumină şi înălţaţi făcîndu-ne cu Duhul, să lăudăm 
Treimea cea întocmai de o fiinţă în veci. 


De este vineri seara sau sîmbătă seara se cîntă dogmatica 
glasului de rînd. 


VOHOD. Lumină lină... 
Prochimenul zilei 
Paremiile sfîntului se pun de la Il sau 17 ianuarie 


La Litie 


Stihirile pe glasul al 2-lea: 


N-ai avut odihnă nicăieri, purtătorule de Dumnezeu 
Părinte, decît la mult dorita linişte, maica rugăciunii. De 
aceea te-ai retras la peştera Sfinta Ana din pustiul 
Hozeva, unde ţi-ai săvirşit călătoria vieţii, slăvind pe 
Hristos, viaţa lumii. 


Spune-ne, Părinte, ostenelile tale cele neştiute din 
pustie prin care sufletul ţi-ai curăţit, mintea ţi-ai luminat, 
trupul ţi-ai stăpînit, demonii i-ai izgonit şi pe Hristos L-ai 
preamărit. 


Spune-ne, Sfinte Ioane, lacrimile tale şi rugăciunile 
cele de foc, pe care ziua şi noaptea le înălţai lui Dumnezeu 


în pustiul Iordanului şi în peştera Hozeva, prin care 
desăvirşit te-ai făcut şi cu Hristos tainic te-ai unit. 


Arată-ne, Cuvioase Părinte, calea pocăinţei prin 
rugăciunile tale şi ne învaţă prin scrierile tale cum să ne 
dezlegăm de lanţul grijilor pămînteşti, ca să ne unim în 
veci cu Hristos, Miîntuitorul sufletelor noastre. 


Slavă..., glasul al 2-lea: | 


Nu ne uita pe noi fiii tăi, Sfinte şi dumnezeiescule 
Părinte Ioane, mult nevoitorule, care prin faptele tale pe 
diavoli din pustie i-ai izgonit. Şi de la noi, cei ce te 
a pe tine, Cuvioase, alungă patimile, cu rugăciunile 
tale. 


Şi acum..., a Înainteprăznuirii, glasul al 2-lea: 


Cel ce în Muntele Taborului Te-ai schimbat la Faţă 
întru slavă, Hristoase Dumnezeule, şi ai arătat ucenicilor 
Tăi slava Dumnezeirii Tale, luminează-ne pe noi cu 
lumina cunoştinţei duhovniceşti şi ne îndreptează pe 
cărarea poruncilor Tale, ca un bun şi de oameni iubitor. 


La Stihoavnă 
Stihirile Sfîntului, glasul al 4-lea: 


Departe de noi te-ai dus, Sfinte Ioane, iubitul lui 
Hristos, ca să nu robeşti ca Marta celor pămînteşti. Nu 
ne lăsa pe noi fără ajutor, că pierim de povara ispitelor 
vieţii, şi ne ela la pocăință, asemenea Mariei, prin 
rupăciunile tale cele neîncetate. 


Stih: Scumpă este înaintea Domnului moartea Cuviosului Lui. 


Nici lacrimi de pocăință nu avem, nici ţie a urma nu 

utem, că sîntem robiţi de patimi. De aceea te rugăm, 

Sfinte Cuvioase Părinte loane, i ie ba pentru noi la 
Hristos să ne dăruiască milă şi iertare de păcate. 


Stih: Preoţii Tăi, se vor îmbrăca întru dreptate şi cuvioşii Tăi 
se vor bucura. 


Cuvioase Părinte Ioane, tu ai biruit pe vrăjmaşul şi 

ai luat cununa biruinţei şi, ca cel ce eşti bun ostaş al 

păratului ceresc, cu sabia rugăciunii şi cu arma postului 

ai tăiat toate patimile omeneşti şi ai urcat cu uşurinţă pe 

Taborul cel duhovnicesc al desăvirşirii. Roagă pe Hristos 

Dumnezeu, fericite, să ne lumineze şi pe noi cu văpaia 
cea de foc a Taborului ceresc. 


Slavă..., glasul al 8-lea: 


Mulţimile călugărilor te cinstesc pe tine Ioane, Părin- 
tele nostru, că tu cu rugăciunile tale pe diavoli i-ai biruit, 
mintea ţi-ai luminat, trupul ţi l-ai stăpînit şi cu Dumnezeu 
te-ai unit, învăţindu-ne a umbla pe cărarea cea dreaptă a 
mântuirii. Fericit eşti că lui Hristos ai slujit în sihăstrie şi 
cu îngerii tainic ai vorbit şi trupul nestricăcios după 
moarte ţi s-a păzit. Roagă-te împreună cu toţi sfinţii să 
se mîntuiască sufletele noastre. 


Şi acum..., a Înainteprăznuirii, glasul al 8-lea: 


Fecioară, care ai născut pe Soarele Hristos, învred- 
niceşte-ne şi pe noi să urcăm cu El în Tabor curăţiţi de 
patimi şi de gînduri, ca să gustăm din bucuria şi lumina 
cea necreată, cu apostolii şi cu toţi sfinţii. 


La Litie se cîntă troparul Înainteprăznuirii şi al Cuviosului. 
(vezi la Vecernia mică). 


La Utrenie 


La "Dumnezeu este Domnul..." se cîntă troparul Cuviosului, de 
două ori; apoi Slavă... Şi acum... troparul Inainteprăznuirii. 


După catisma întîi se cîntă sedealna Înainteprăznuirii din 
Minei, 5 august, sau sedealna Sfintului loan cel Nou, glasul al 4-lca. 


Podobie: "Arătatu-te-ai astăzi...”, glasul al 4-lea 


Lăsat-ai, Sfinte loane, toate cele trecătoare pentru 
Hristos, căutîndu-ţi liniştea aproape de Mormîntul 
dătător de înviere, şi din loc în loc umblind, ţi-ai sfîrşit 
călătoria în peştera Sfintei Ana, unde a răsărit nestricat 
sfîntul tău trup, pentru care lăudăm astăzi pomenirea ta. 


Slavă..., tot aceasta 
Şi acum..., a Inainteprăznuirii din Minei 
După catisma a doua, sedealna Stintului, glasul al 4-lea: 


Podobie: "Spăimiîntatu-s-a Iosif..." 


N-ai dat somn ochilor tăi, Părintele nostru Ioane, 
nici inima nu ţi-ai împovărat de grijile cele pămînteşti, ci 
pe toate defăimîndu-le pentru dragostea lui Hristos, te 
veseleşti acum în cer cu cetele tuturor sfinţilor. Şi te roagă 
pentru noi cei ce săvirşim cu laude şi cu cîntări sfîntă 
pomenirea ta. 


Slavă..., tot aceasta 


Şi acum..., a Inainteprăznuirii, din Minei 


Polieleul 


 Mărimurile, glasul 1: 


I. Mărimu-te pe tine, Sfinte loane, purtătorule de 
Dumnezeu şi cinstim pomenirea ta, cununa sihaştrilor şi 
împreună vorbitorule cu îngerii. 


„ta 9 e fe aa E a tea A a. 
mac: 2 ie prea 

Larei Sa SEP auf ii e a SAO 08 AMA bea oi aperi ED e tara 
si Sopot aa Pit ae SPRE Be ue arge CB Ra PERETE EP «ae ae at 5 15 7 


II. Veniţi toate cetele călugărilor să mărim pe loan 
părintele nostru, zicînd: pe lauda Moldovei. 


Slavă... Şi acum... Aliluia (ile 3 uri) 
După Polieleu, sedealna, glasul a! 5-leu: 


Podobie: "Pe Cuvîntul Cel împreună..." 

Părăsind cele pămînteşti, te-ai nevoit în sihăstrie pe 
valea Iordanului şi în pustiul Hozeva, cetele diavoleşti cu 
rugăciunile tale arzind şi cu DEI împreună priveghind, 
Sfinte loane fericite, roagă pe Hristos Dumnezeu să dea 
lumii pace şi mare milă. 

Slavă... Şi acum..., a Înainteprăznuirii: 

Astăzi Hristos urcă pe Muntele Taborului să se 
îmbrace în haină de lumină înaintea ucenicilor Săi şi să 
ne împace pe toţi cu Tatăl nostru cel ceresc. 


Se cîntă Antitonul întîi, glasul ul! A-tea 


Prochimen plasul al 4-lea: 


Scumpă este înaintea Domnului moartea Cuviosului 
Lui. 


Stih: Ce voi răsplăti Domnului pentru toate cîte mi-a dat mie! 
Toată suflarea... 
Lvanghelia de la Matei (X1,27-30) 
(caută joi, în săptămîna a 4-a după Rusalii). 


Psalmul 50 


Slavă..., glisu! al 2-icu: 

open ar Sa ae CE e Pa a ONE na BET 3 
ear one E ga 790 tu E cr i e EV) Pt TEZE 


Pentru rugăciunile Cuviosului Tău loan, Milostive, 
curăţeşte mulţimea greşelilor mele. 


Şi acum... 


Pentru rugăciunile Născătoarei de Dumnezeu, Milos- 
tive, curăţeşte mulţimea greşelilor mele. 


Siih: Miluieşte-mă, Dumnezeule, după mare mila Ta... 


Stihira  idiomelă, glasul al 6-lea: 


Cuvioase Părinte loane, mult nevoitorule, şi făclie de 
mult preţ, aprinsă din lumina Sfîntului Mormînt dătător 
de viaţă, luminează cu rugăciunile tale pe cei ce te iubesc 


pe tine şi cere de la Hristos, Mîntuitorul lumii, să ne 
dăruiască nouă mare milă. 


Canoanele 


Se pune canonul Înainteprăznuirii, cu irmosul pe 6, 
Canonul Sfintului loan cel Nou de la Neamţ, pe 4 şi tricîntarea, pe 4. 
(ambele din Minei, 5 august) 


Canonul Stintulu: 
Facerea lui loanichic 


Cum vom putea lăuda după cuviinţă nevoinţa ta, 
Sfinte Preacuvioase Părinte Ioane, purtătorule de Dumnezeu, 
că ai răsărit cu tulpina din pămînt românesc şi ai adus 
roade cereşti în ţara sfîntă unde S-a născut şi a înviat 
Hristos. Roagă-te, fericite, pentru noi toţi lui Dumnezeu, 
Izbăvitorul lumii. 


Fiu de părinţi săraci şi iubitor de Hristos, ai rămas 
din pruncie fără mamă şi fără tată. Dar te-a chemat la 
Sine Tatăl nostru Dumnezeu, Căruia I-ai slujit cu 
credinţă ca un fiu ascultător. Roagă-te, sfinte, şi pentru 
sufletele noastre. 


Fiind orfan şi străin pe lume, ţi-ai ales mamă, 
Biserica lui Hristos cea cu mulţi fii şi tată pe Bunul 
Dumnezeu; părinţi duhovniceşti ţi-ai luat pe sfinţi, 
protectori pe îngeri şi fraţi iubiţi pe sihaştrii pustiului, iar 
loc de nevoinţă, valea Iordanului. Roagă-te, Sfinte Ioane 
fericite, împreună cu toţi drepţii să ne mîntuim şi noi, fiii 
tăi sufleteşti. 


Nu ai aflat odihnă pe pămînt, nici în satul tău nici 
între rude şi copii, ci numai în casa lui Dumnezeu şi în 
obştea Miînăstirii Neamţ, unde ai fost chemat de Duhul 
Sfînt şi ai luat jugul cel bun al călugăriei. Pomeneşte-ne, 
părinte, şi pe not fiii tăi, înaintea Tronului slavei dum- 
nezeieşti. 


Blînd şi smerit ai fost şi în lume şi în nevoinţa 
monahală. Că săvîrşeai ascultarea cu multă dragoste şi, 
tăcînd, te rugai neîncetat în biserica lui Dumnezeu, 
făcînd inima ta cămară de foc a Preasfîntului Duh. 
Adu-ţi aminte, Sfinte, şi de noi toţi înaintea Dreptului 
Judecător. 


Sămînţa Duhului Sfint a căzut în inima ta ca într-un 
pămînt bun şi a adus multă roadă, părinte. Adică 
rînduială monahicescă şi nevoinţă îngerească, post 
îndelungat şi neadormite rugăciuni. Nu ne uita, părinte, şi 
pe noi fiii tăi din patria natală, înaintea Preasfintei 

reimi. 


Slavă... 


Toţi ne hrănim din învăţăturile tale şi ne zidim la 
suflet de smerenia, rugăciunea şi aspra ta nevoinţă 
pustnicească. Învaţă-ne şi pe noi cei neputincioşi să 
urmăm faptelor tale, purtătorule de Dumnezeu, părinte. 


Şi acum..., a Născătoarei: 
În cer te laudă îngerii şi pe pămînt credincioşii, 


Preasfîntă Maică şi Fecioară. Că cei de sus cu îngereşti 
cîntări te cinstesc, iar noi păcătoşii, prin case şi prin 


mînăstiri, te mărturisim Născătoare de Dumnezeu şi 
cerem neîncetat ajutorul tău, Stăpînă. Du lacrimile şi 
rugăciunile noastre înaintea Tronului slavei Preasfintei 
Treimi. 


Cîntarea a 3-a 


De oameni ai fugit şi cu sihaştrii şi îngerii pe 
Dumnezeu împreună L-ai slăvit. Roagă-te, Sfinte Ioane, 
următorul lui Hristos, pentru întărirea dreptei credinţe în 
lume şi în patria ta şi cere milă şi iertare nouă fiilor tăi 
care lăudăm nevoinţa ta. 


Te-ai logodit cu Hristos în lavra de la Neamţ şi te-ai 
unit cu El deplin în Ţara Sfîntă, nevoindu-te prin peşteri 
şi locuri pustii departe de lume şi de orice mîngiiere 

ămîntească. Pentru aceasta şi smeritul tău trup s-a aflat 
în mormînt nestricat, cu voia lui Dumnezeu, spre bucuria 
ortodocşilor şi mustrarea celor necredincioşi. 


Viaţa ta aspră şi pustnicească ne mustră pe noi, 
părinte, că nu putem urma nevoinţelor tale. Că nici rîvnă 
multă nu avem, nici rugăciune din inimă nu am dobîndit, 
nici de lacrimi şi de bucuria Duhului Sfînt nu ne-am 
atins. Ajută-ne, Sfinte Părinte loane, să urmăm şi noi 
prin pocăință lui Hristos. 


Mai mult decît toate ai iubit, fericite, liniştea, maica 
rugăciunii, tăcerea şi înstrăinarea, care nasc plinsul cel 
duhovnicesc şi, împreună, rugăciunea şi postul cel 
desăvîrşit, prin care ţi-ai curăţit mintea şi-ai biruit pe 
diavoli. Invaţă-ne şi pe noi să părăsim multa vorbire şi să 
ne rugăm din inimă lui Dumnezeu. 


Pentru sfintele tale nevoinţe, Biserica lui Hristos te 
prăznuieşte astăzi, credincioşii te cinstesc cu credinţă, iar 
călugării îţi aduc smerite cîntări de laudă, că ne eşti 
tuturor părinte sufletesc, model sfetnic şi neadormit 
rugător către Bunul Dumnezeu. 


Pentru bliîndeţea şi smerenia ta ai ajuns să fii 
numărat în cetele tuturor sfinţilor din cer. Pentru aceea 
te cinstim ca pe un adevărat prieten iubit al lui Hristos, 

ne închinăm sfintelor tale moaşte şi sărutăm cu credinţă 


icoana ta. Mijloceşte şi pentru noi, părinte, la Părintele 
ceresc să miluiască sufletele noastre. 


Slavă... 


Cum vom putea tăcea cînd Biserica te laudă, sfinţii 
te primesc în cetele lor, iar îngerii te ocrotesc, Sfinte 
Preacuvioase Părinte Ioane? Primeşte-ne şi pe noi fiii tăi 
duhovniceşti, ca împreună să lăudăm pe Fei, pe Fiul şi 
pe Sfîntul Duh, Dumnezeu. 


Şi acum... i Născătoarei: 


Nici îngerii, nici oamenii nu pricep taina cea mare a 
naşterii tale, Preasfîntă Fecioară, cum tu ai împrumutat 
trup pămîntesc Fiului lui Dumnezeu, Mîntuitorul 
oamenilor. De aceea îţi cîntăm: Bucură-te, rugătoare tare 
pentru toată lumea! 


Condacul Sfintului, glasul ai S-lea: 


Pe unul Dumnezeu iubind, de cele trecătoare ai fugit 
şi în pustie locuind, cu liniştea duhului te-ai logodit, 
Sfinte Preacuvioase Părinte Ioane, neîncetat slăvind pe 
Hristos Mîntuitorul lumii. Pentru aceasta, cu evlavie, 
laudă şi cîntare îţi aducem zicînd: Bucură-te, Sfinte Prea 
Cuvioase Părinte loane, astăzi, floare prea aleasă a 
Bisericii noastre. 
lcos: 


Lăsînd cu bucurie cele pămînteşti, din tinereţe ai 
primit chipul cel îngeresc în obştea mînăstirii Neamţ, şi 
închinîndu-te la Mormîntul Domnului, te-ai făcut sihastru 
iscusit şi gustînd din lumina cea mistică a Taborului, te-ai 
nevoit singur în pustiul Iordanului şi al Hozevei, călăuzit 
de Duhul Sfint, Preacuviose Părinte Ioane, podoaba Mol- 
dovei şi lauda sihaştrilor, ajută-ne pe toţi fiii tăi să ne 
închinăm cu dreaptă credinţă lui Dumnezeu celui în 
Treime preamărit. 


Slavă... Şi acum... a Înainteprăznuirii 

Ciniarea a d-a: 


Ne cucerim, pe de rîvna ta pentru Hristos, că 
e toate lepădind, numai Lui I-ai slujit pînă în sfîrşit. 
nvaţă-ne şi pe noi să părăsim grijile pămînteşti, ca să 

dobindim pe cele cereşti. 


Te lăudăm astăzi, fericite Părinte Ioane, căci din 
pruncie ai primit dar şi înţelepciune duhovnicească, 
păşind pe calea Raiului şi slăvind neîncetat pe Dumnezeu 
a Ma cu îngerii. Roagă-te, sfinte, în cer pentru noi 
iii tăi. 


Fugind de calea cea largă a pierzării, ai păşit de mic 
pe calea cea îngustă a pocăinţei şi liniştei care duce la 
Hristos. Şi bineplăcînd lui Dumnezeu, numărat ai fost în 
ceata Sfinţilor Părinţi, cu Antonie cel Mare, cu Pahomie, 
cu Onufrie şi Arsenie şi cu ceilalţi toţi. 


Nu te-ai robit cu nimic de cele pămînteşti, nici Mar- 
tei nu i-ai slujit; ci împreună cu Maria ai stat toată viaţa 
la picioarele lui Hristos, prin privegheri şi postiri şi 


neîncetate rugăciuni, hrănindu-te mereu din cele cereşti. 


Nimic din cele de aici nu ţi-au trebuit, Sfinte Părinte 
Ioane, nici cinste, nici laudă, nici avere, nici prieteni; ci 
la toate renunţind, partea cea bună a Mariei ţi-ai ales. 


Te lăudăm astăzi, fericite părinte iubitorule de Hristos, 
că prin înţelepciunea şi viaţa ta îngerească, ne înveţi şi 
ne mustri pe noi cei robiţi de grijile acestei lumi, 
îndemnîndu-ne să urmăm Domnului pe calea pocăinţei. 


Slavă... 


Fericit eşti, părinte, că ai zburat ca un vultur la cele 
înalte. În locul celor pămînteşti de care toţi ne robim, ai 
ales pe cele cereşti; în locul odihnei, ai ales osteneala; în 
locui somnului, ai ales privegherea; în locul hainelor 
scumpe, te-ai mulţumit cu cele vechi, iar în loc de casă 
luminoasă şi pat moale ai iubit peştera cea rece şi 


întunecoasă, ca să poţi a slăvi neîncetat pe Hristos, 
Mirele sufletului tău. 


Şi acum... a Născătourei: 


Ne închinăm, Preacurată Fecioară, icoanei tale şi 
propovăduim minunea cea necuprinsă a întrupării 
Cuvintului din neîntinat trupul tău cel fecioresc; credem 
cu tărie în fa de veci şi alergăm sub acoperămîntul 
tău. Ajută-ne, Stăpînă, împreună cu Sfîntul loan cel Nou 
de la Neamţ, să ne închinăm cu evlavie Preasfintei 
Treimi. 


Cîntarea a S-a 


Trupul ţi l-ai chinuit cu tot felul de lipsuri şi boli, 
cu foame, cu sete şi cu răceala stîncilor, pentru dragostea 
lui Hristos, căci ai iubit pe Dumnezeu mai mult decît noi 
toţi. De aceea trupul tău cel sfinţit a fost preamărit cu 
nestricăciunea, şi cu facerea de minuni, spre mîngiierea 
noastră a celor credincioşi, care te rugăm: ajută-ne, 
sfinte, să ne mîntuim. 


Cum vom lăuda îndeajuns nevoinţa ta şi a sfinţilor 
lui Dumnezeu, dacă noi nu iubim în aceeaşi măsură pe 
Hristos, Mîntuitorul lumii? Şi cum vom putea moşteni 
cele cereşti, dacă noi nu renunţăm din inimă la cele 
pămiînteşti. Ci, ajută-ne, Sfinte Ioane, părintele nostru, să 
scăpăm de robia celor de aici. 


Sărutăm cu evlavie icoana ta şi cinstitele tale moaşte 
purtătoare de har dumnezeiesc. Ajută-ne, părinte sfinte, 
pr rugăciunile tale să urmăm după făgăduinţă, lui 

ristos şi sfinţilor Lui. 


Îngenunchem cu credinţă la racla cu moaştele tale 
cele binecuviîntate şi nestricate de păcat şi de vreme şi ne 
rugăm, fericite Părinte Ioane, să ne păzeşti cu rugăciunile 
tale de robia patimilor, ca să dăm răspuns la înfrico- 
şătoarea Judecată de apoi. 


Ajută-ne, Sfinte loane, părintele nostru, să urmăm 
întru toate nevoinţelor tale, precum tu ai urmat lui Hris- 
tos, părăsind tulburarea şi robia celor pămînteşti, ca şi 
noi să fim numărați în ceata celor mîntuiţi. 


Om al liniştii şi al rugăciunii, cu nimeni nu vorbeai, 
părinte decît cu Dumnezeu, cu sfinţii şi cu păsările 
cerului care te cinsteau şi zăboveau cu bucurie în jurul 
peşterii tale. Căci odihnindu-se Duhul Sfînt în inima ta, 
nimic nu mai doreai, decît pe Hristos, iubitul tâu căruia . 
roagă-te pentru sufletele noastre. 


Slavă... 


Peştera Sfintei Ana din pustiul Hozeva, ţi-a fost, 
preacuvioase, ultimul tău sălaş pe pămînt. Acolo te-ai as- 
cuns de noi, acolo te-ai rugat fierbinte lui Hristos; acolo 
te-ai nevoit şi ai plins pentru neamul tău robit de apos- 
taţi şi de păgîni; acolo ai scris frumoase învățături duhov- 
niceşti pentru noi, pe care le trimiteai fraţilor tăi ca o 
rază de lumină şi călăuză dătătoare de speranţă. 


Şi acum... a Născătoarei: 


Să lăudăm pe Fecioara cea fără de prihană, să 
preamărim pe Maica Domnului cea cu totul neîntinată şi 
să cinstim pe cea mai cinstită decît heruvimii şi serafimii, 
cerîndu-i ca împreună cu toţi sfinţii să mijlocească înain- 
tea scaunului celui de foc al Dreptului Judecător. 


Cîntarea a 6-a 


Fiind înţelepţit de Dumnezeu şi plin de bărbăţie, 
te-ai nevoit ca un înţelept pe pămînt, părăsind cele 
amăgitoare şi dobîndind cele veşnice. Pentru aceasta te 
lăudăm, Sfinte Preacuviose Părinte loane şi cinstim 
pomenirea ta. 


Nu te-ai temut, părinte, de diavoli, nici de boală, 
nici de fiare, nici de moarte, căci întru tine locuia Hris- 


tos, Mirele tău, pe Care roagă-L să ne scape şi pe noi de 
cursele diavolului şi ale morţii. 


Umbrit fiind de Duhul Sfînt, totdeauna aveai mintea 
ta la Dumnezeu, cugetînd şi vorbind cele cereşti, căci te 
hrăneai numai din cuvintele Sfintei Evanghelii şi din 
învăţăturile dumnezeieştilor Părinţi, pe care apoi le 
ofereai fiilor tăi duhovniceşti. 


Cugetînd mereu la ceasul despărțirii de trup şi al 
judecății lui Hristos, inima ta, Părinte, se ruga neincetat, 
cerînd slobozire de legăturile firii, iar mintea ta se hrănea 
permanent din dulceaţa dumnezeieştilor cuvinte. 


Nu au iei demonii să te alunge din pustie, nici 
din peşteră, Sfinte Ioane, Părintele nostru, deşi neîncetat 
te înfricoşau şi te amenințau, căci îngerii lui Dumnezeu 
te acopereau cu aripile lor în chip nevăzut. De aceea, 
roagă-te, să ne acopere şi pe noi de cursele vrăjmaşului. 


„Nici desele boli ale trupului tău, nici frigul peşterii, 
nici lipsa apei şi a hranei trupeşti, nici nălucirile 
diavolilor, nici dorul ce patria părinţilor tăi, nu te-au 
scos din inimă şi din liniştea pustiului, nici nu te-au 
biruit, bunule nevoitor al lui Hristos, căci darul Duhului 
Sfînt era cu tine şi te mîngiia neîncetat. 


Slavă... 


Cum vom lăuda, Sfinte loane mult nevoitorule, os- 
teneala ta cea bineplăcută lui Dumnezeu, pe care ai 
răbdat-o pentru frumuseţea celor cereşti care se odih- 
neau în sufletul tău? Căci cu rugăciunea şi lacrimile tale 
cele trecătoare le-ai biruit şi raiul cel veşnic l-ai moştenit. 
Ci roagă-te, Sfinte, să se mîntuiască şi sufletele noastre. 


Şi acum... a Născătoarei: 


Preasfintă Fecioară şi Maica lui Hristos Dumnezeu, 
ajută-ne să fim fii credincioşi ai Fiului tău şi impreună cu 
El să urcăm astăzi pe Tabor, ca să ne schimbăm la faţă 

cu Petru, cu Iacob şi cu Ioan, slăvind pe Treimea cea de 
o fiinţă şi nedespărţită. 


Condacul Înainteprăznuirii, glasul al 4-lea şi Icosul 
(vezi Mineciul pe luna august, în 5 zile) 
Dacă este priveghere specială, se pune condacul sfintului, de ja sfirşitul 
Cintării a 3-a. 


SINAXAR 


In această lună, în ziua a cincea, Inainteprăznuirea 
Schimbării la Faţă a Domnului şi pomenirea Sfîntului 
Mucenic Evsignie. 


Tot în această zi se face pomenirea Sfîntului 
Cuviosului Părintelui nostru loan cel Nou de la Neamţ 
(Hozevitul), ale cărui sfinte moaşte s-au aflat întregi în 
peştera Sfinta Ana din pustiul Hozeva şi se păstrează în 
biserica Mînăstirii Sfîntul Gheorghe Hozevitul din 
apropiere de Ierihon. 

fîntul preacuviosul Părintele nostru loan cel Nou 
de la Neamţ s-a născut la 23 iulie 1913, în satul Crăini- 
ceni, comuna Horodiştea, din fostul judeţ Dorohoi, într-o 
familie de sani foarte credincioşi, anume Maxim şi 
Ecaterina, fiind singurul copil la părinţi. Din botez a 
primit numele de Ilie şi se dovedea din pruncie un copil 
ales şi binecuvîntat de Dumnezeu. 

După şase luni de zile de la naştere, mama sa îşi 
dădu sufletul în mîinile Domnului, fiind o fire bolnă- 
vicioasă, lăsînd copilul în grija bunicii sale, Maria. După 
doi ani moare şi tatăl său în război, în toamna anului 
1916, rămînînd copilul cu totul orfan, în grija rudelor 
apropiate. Primii ani de şcoală îi face în satul natal, apoi 
urmează gimnaziul la Lipcani-Hotin şi liceul la Cozmeni- 
Cernăuţi, fiind cel mai bun elev din şcoală. 

vara anului 1932, rudele voiau să dea pe fericitul 
copil la facultatea de Teologie din Cernăuţi ca să-l facă 
preot, dar el simțindu-se chemat de Dumnezeu la o viaţă 
mai înaltă, le-a spus: "Nu, eu vreau să mă fac călugăr!" 
După un an, tînărul Ilie, avind minte de bătrîn, pe cînd 
lucra la cîmp, se ruga cu lacrimi să-i descopere Dum- 


nezeu mai arătat ce cale să urmeze. Deodată a auzit un 
glas de sus, zicînd: "Mînăstirea!" Din clipa aceea nu mai 
avea odihnă în suflet. 

Cerînd binecuvîntarea duhovnicului său, fericitul 
loan şi-a luat cărţile sfinte, Crucea şi icoana Maicii Dom- 
nului din casa natală, fiind în zi de Duminică şi, călăuzit 
de Duhul Sfînt, a intrat în obştea Minăstirii Neamţ. 
Starețul mînăstirii, Episcopul Nicodim, l-a primit cu multă 
dragoste şi după ce l-a încredinţat icoanei făcătoare de 
minuni a Maicii Domnului din biserica voievodală, i-a 
rînduit ascultare la infirmerie şi la biblioteca mînăstirii, 
fiind foarte tăcut, ascultător şi: smerit. 

Intre anii 1934-1935, face serviciul militar la 
Dorohoi, ca infirmier, avînd multă milă de cei bolnavi şi 
fiind iubit de toţi. 

n toamna anului 1935 se reîntoarce în obştea 
Mînăstirii Neamţ, şi continuă aceeaşi ascultare de 
bibliotecar şi îngrijitor la bolniţă. Toţi se foloseau de 
smerenia, de blîndeţea şi de dragostea lui şi cugetau că 
este un ales al lui Dumnezeu. 

La 8 aprilie 1936, în Miercurea mare, din Săptămîna 
Sfintelor Patimi, fericitul rasofor Ilie Iacob este tuns în 
îngerescul cin călugăresc de arhiereul Valerie Moglan, 
noul stareţ al marii lavre împreună cu alţi doi fraţi 
rasofori, primind în călugărie numele de loan. 

Dorind o viaţă duhovnicească pustnicească şi arzînd 
cu inima pentru Hristos şi pentru ara Sfintă, unde S-a 
născut, a pătimit şi a înviat Domnul, fericitul monah loan 
Iacob pleacă în Tara Sfîntă împreună cu alţi doi monahi 
din lavră - Claudie şi Damaschin. 

După ce se închină la toate sfintele locuri şi sărută 
Golgota mîntuirii şi Mormîntul Domnului, cei trei 
călugări se retrag să ierneze în obştea Minăstirii Sfîntul 
Sava din pustiul Iordanului. oi însoțitorii săi 
întorcîndu-se la Mînăstirea Neamţ, fericitul monah loan 
lacob se nevoieşte în continuare în Mînăstirea Sfîntul 
Sava de lingă Betleem timp de zece ani, răbdind grele 
ispite, boli, şi încercări de la oameni şi de la diavoli. 

Prima ascultare în obştea Sfîntul Sava a fost cea de 
paraclisier. Cuviosul loan avea mare evlavie pentru 
biserică şi toate sfintele slujbe. Apoi făcea prescuri, 
menținea curăţenia, suna clopotul de slujbă şi păstra o 
atmosferă de iubire, de smerenie şi milă faţă de toţi. 


Avea şi ascultarea de infirmier al mînăstirii şi îngrijea cu 
dragoste, atît pe călugării bătrîni şi bolnavi, cît şi pe 
numeroşii arabi şi beduini bolnavi sau răniţi în război 
care erau aduşi la infirmeria mînăstirii. Pentru aceasta îl 
iubeau şi-l căutau atit unii cît şi alţii, şi mai ales duhov- 
nicul lui, ieroschimonahul Sava, un mare povăţuitor de 
suflete, macedonean, care ştia limba română şi mărturisea 
pe toţi călugării români nevoitori în “Ţara Sfintă. 

Astfel, ziua era în slujba obştii şi a bolnavilor, iar 
noaptea se nevoia singur în chilie cu multe rugăciuni de 
taină, cu metanii, lacrimi şi citiri din scrierile Sfinţilor 
Părinţi şi mai ales din Sfînta Evanghelie. Cunoscînd bine 
limba greacă, traducea unele pagini alese patristice, din 
care se hrănea atît pe sine, cît şi pe cei ce veneau la el. 
Avea încă şi darul scrierii de învățături şi versuri duhov- 
niceşti, cu caracter moral, pe care le trimitea fraţilor săi 
din Ţara Sfîntă, sau le dădea pelerinilor români care 
veneau spre închinare la Mormîntul Domnului. 

Între anii 1939-1940 fericitul sihastru Ioan Iacob s-a 
nevoit cu un ucenic român în pustiul Qumran şi într-o 
peşteră aproape de Marea Moartă. Aici a cunoscut pe 
monahul Ioanichie Piîriială, care apoi i-a rămas ucenic 


credincios pînă la obştescul A Aici obişnuia să se 


roage noaptea singur în pustiul Iordanului cu mi:inile şi 
inima înălțate la cer, hrănindu-se doar cu pesmeţi şi 
puţine fructe şi răbdînd multe ispite de la diavoli. 

ntre anii 1940-1941, Cuviosul loan a stat cu mai 
mulţi călugări din Ţara Sfintă într-un lagăr pe Muntele 
Măslinilor, din cauza războiului, suferind grele ispite şi 
boală. Apoi, fiind eliberat, se reîntoarce la Mînăstirea 
Sfîntul Sava şi continuă aceleaşi ascultări şi aceeaşi 
nevoinţă pînă în anul 1947 cînd este hirotonit diacon, la 
13 mai în Biserica Sfîntului Mormînt, cu aprobarea 
Patriarhului României, la recomandarea Arhimandritului 
Victorin. Urşache, superiorul Căminului Românesc din 
Ierusalim. În acelaşi an, Cuviosul loan Iacob este 
hirotonit preot la Mormîntul Domnului, de arhiereul 
lrinarh, şi este numit de Patriarhia Română egumen la 
Schitul românesc Sfîntul loan Botezătorul de pe valea 
Iordanului, aproape de locul unde S-a botezat Domnul 
nostru lisus Hristos. 

Timp de cinci ani cît a dus această ascultare 
Cuviosul loan Iacob a săvirşit zilnic toate sfintele slujbe 


în limba română, a scris numeroase pagini patristice de 
învăţătură pentru călugări şi pelerini, a compus un bogat 
volum de versuri duhovniceşti, a înnoit chiliile şi biserica 
schitului şi mai ales viaţa duhovnicească din schit, os- 
tenindu-se mult pentru primirea pelerinilor din ţară, pe 
care îi spovedea, îi împărtăşea şi le dădea sfaturi 
mîntuitoare de suflet. Noaptea însă se nevoia singur, 
neştiut de nimeni, fie în chilie, fie ieşind să se roage pe 
valea Iordanului, încercînd să urmeze după putere 
Cuvioasei Maria Egipteanca. Singurul său ucenic statornic 
era monahul Ioanichie, precum şi cîteva maici românce 
bătrîne, Melania, Natalia, Galinia, Casiana şi Magdalena 
care îi erau fiice duhovniceşti şi se aflau sub ascultarea 
sa. 

În luna noiembrie 1952, Cuviosul loan Sihastrul se 
retrage din ascultarea de egumen şi, împreună cu 
ucenicul 'său Ioanichie, intră în obştea mînăstirii Sfîntul 
Gheorghe Hozevitul, din pustiul Hozeva, pe valea piîriului 
Cherit (Horat). Din vara anului 1953, fericitul loan se 
retrage cu ucenicul la o peşteră din apropiere, numită 
Chilia Sfîntei Ana, unde, după tradiţie se ruga Sfînta 
Ana lui Dumnezeu să-i dăruiască o fiică, pe Maica Dom- 
nului. Alături de el, într-o altă peşteră se nevoia un 
monah cipriot, anume Pavel. 

Aici s-a nevoit Sfîntul loan Sihastrul cu ucenicul său 
timp de şapte ani de zile, ostenindu-se cu aspre nevoinţe, 
în rugăciuni neîncetate, în privegheri de toată noaptea, în 
postiri îndelungate, în lacrimi neştiute, în cugetări şi în 
doriri duhovniceşti, răbdînd tot felul de ispite, suferinţe, 
lipsuri, lupte cu diavolii şi străinătate desăviîrşită, 
aprinzîndu-se cu multă rîvnă pentru iubitul său Mire Iisus 
Hristos şi slăvind pe Dumnzeu Cel în Treime lăudat. 

La peşteră nu primea pe nimeni, căci şi urcuşul pînă 
sus se făcea greu pe o scară înaltă, comunicînd cu cei ce 
veneau, mai ales prin rugăciune, prin unele scrieri sfinte 

i prin ucenicul său. În sărbători mari şi în posturi Sfintul 
pa săvîrşea Dumnezeiasca Liturghie în paraclisul 
peşterii Sfinta Ana şi se împărtăşeau amîndoi cu Trupul 
şi Sîngele lui Hristos, mulţumind lui Dumnezeu pentru 
toate. [ar în timpul zilei şi în clipe de răgaz, ieşea în gura 
peşterii, la lumină şi scria versuri religioase şi traducea 
pagini patristice din limba greacă. Miîncarea lui era o 
dată pe zi, pesmeţi, măsline, smochine şi apă, iar noaptea 


dormea cîteva ore, pe o scîndură, avînd o piatră drept 
pernă. 

n vara anului 1960, era bolnav şi suferea toate cu 
multă răbdare. Simţindu-şi aproape sfîrşitul, miercuri 4 
august s-a împărtăşit cu Sfinte Taine, iar joi dimineaţă la 
orele 5 şi-a dat sufletul în mîinile lui Hristos, fiind în 
vîrstă de 47 de ani. După trei zile a fost înmormîntat în 
aceeaşi peşteră de egumenul mînăstirii Sfîntul Gheorghe, 
arhimandritul Amfilohie, iar la 8 august 1980 trupul său 
a fost aflat întreg, nestricat de vreme, răspîndind bună 
mireasmă şi bucurie duhovnicească tuturor, ca semn că 
l-a preamărit Dumnezeu şi l-a numărat în ceata sfinţilor, 
pentru nevoinţa şi sfințenia vieţii sale de pe pămînt. 

La 15 august, 1980, acelaşi egumen i-a pregătit raclă 
sculptată în lemn de chiparos, l-a aşezat în ea, cu mare 
cinste şi l-a dus în procesiune, împreună cu cîţiva arhierei 
de la Patriarhia Ortodoxă din lerusalim şi cu mii de 
pelerini care au venit la praznicul Adormirii Maicii Dom- 
nului, hramul acestei mînăstiri, şi au depus sfintele 
moaşte în biserica cu hramul Sfîntul Ştefan din incintă, 
unde se află şi moaştele Sfintului Gheorghe Hozevitul. 
Din acea zi vin zilnic pelerini ortodocşi şi chiar catolici şi 
se închină la moaştele Cuviosului, cerîndu-i ajutorul, 
dintre care mulţi primesc sănătate şi cele de folos. 

Această strămutare a moaştelor sfîntului loan s-a 
făcut cu binecuvîntarea patriarhului Benedict al 
lerusalimului fiind cinstit de toţi ortodocşii ca sfint, mai 
ales în România, Grecia, Cipru şi Ţara Stîntă. 

Sfîntul Sinod al Bisericii Ortodoxe Române, luînd în 
considerare sfinţenia vieţii lui şi văzînd cinstitele sale 
moaşte ce se păstrează nestricate cu darul lui Dumnezeu, 
l-a canonizat ca sfînt pe Cuviosul loan lacob, la data de 
20-21 iunie, 1992, sub numele de "Sfîntul Ioan cel Nou 
de la Neamţ (Hozevitul)", fixîndu-i-se zi de prăznuire, 5 
august, data mutării lui la cele veşnice. 

Cu ale lui sfinte rugăciuni, Doamne lisuse Hristoase, 
Fiul lui Dumnezeu, miluieşte-ne pe noi. Amin. 


Cîntarea a 7-a 


Cinstim ostenelile tale, Sfinte Preacuvioase Părinte 
loane, lăudăm viaţa ta cea pustnicească şi ne închinăm 
cu evlavie icoanei tale. Mijloceşte cu rugăciunile tale la 

Hristos Dumnezeu să mîntuiască lumea şi ţara în care te- 
ai născut şi să ierte sufletele noastre. 


Îngenunchem la racla cu sfintele tale moaşte cele 
făcătoare de minuni şi le sărutăm cu credinţă şi te rugăm 
toţi fiii tăi, Părinte, dăruieşte-ne acest odor de mare preţ, 
să ne fie mîngiiere întru scîrbe, vindecare bolilor noastre 
trupeşti şi sufleteşti, îndemnare celor rîvnitori pentru 
Hristos şi mustrare celor neascultători care au părăsit 
Biserica lui Dumnezeu. 


Ne căim de păcatele noastre, purtătorule de Dum- 
nezeu părinte că tu, părăsind toate cele pămînteşti, ai 
dobîndit: cu puţine osteneli cele cereşti. Iar noi, robin- 
du-ne de cele trecătoare, ne-am depărtat de Hristos, 
Mintuitorul, pe care roagă-L, fericite, să miluiască lumea, 
ţara şi sufletele noastre. 


Cu rugăciuni şi postiri, cu lacrimi şi privegheri şi cu 
minte curată şi neîntinată, ai biruit firea şi pe diavoli, ai 
urmat marilor sihaştri de demult şi împreună cu sfinţii şi 
îngerii te-ai făcut lăudător al Preasfintei Treimi. Roagă- 
te, sfinte părinte loane, şi pentru sufletele noastre. 


Apărător al dreptei credinţe, te-ai făcut, Cuvioase, 
că Evanghelia lui Hristos ai împlinit şi sfintele Lui po- 
runci ai păzit; pe cei leneşi cu sfaturile tale i-ai deşteptat, 
pe călugări la rugăciune i-ai îndemnat, pe mireni la 

ocăinţă i-ai chemat, iar pe cei rău credincioşi, cu tărie 
i-ai mustrat. 


Cum vom înceta a te lăuda pe tine, Sfinte loane 
părintele nostru, că te-ai făcut sălaş al Preasfîntului Duh, 
cu sufletul arzînd, cu inima încălzind, prin cuvint 
însemnînd şi prin tăcere pe cei mîndri smerind. Roagă-te 
pentru toţi să se mîntuiască sufletele noastre. 


Slavă... 


Întru tine s-a odihnit Hristos, împreună cu Tatăl şi 
cu Duhul iar întru noi stăpîneşte păcatul şi grjile cele 
trecătoare. Tinde spre noi mină de ajutor, părinte, 


deşteaptă-ne la en şi rin rugăciunile tale învred- 
niceşte-ne să odihnim pe Duhul Sfînt în inimile noastre. 


Şi acum... a Născătoarei: 


Cu ce cuvinte vom începe a te lăuda pe tine, 
Născătoare de Dumnezeu, că nu ne pricepem, d slabi 
şi lipsiţi de iubire. Ci, roagă-te pentru noi toţi, împreună 
cu Sfîntul Ioan Părintele nostru, să se mîntuiască lumea, 
ţara şi sufletele noastre. 


Cîntarea a 8-a 


Vino la noi, purtătorule de Dumnezeu, Sfinte Ioane, 
lauda sihaştrilor, şi ne bucură cu moaştele tale cele 
făcătoare de minuni şi purtătoare de bună mireasmă, că 
nu avem alt ajutor în marea cea tulburată a acestei vieţi. 
Ci cu rugăciunile tale şi ale tuturor sfinţilor, scapă-ne de 
tot necazul, boala şi nevoia. 


Vino la noi, iubitorule de Hristos părinte, şi ascultă 
cererile fiilor tăi sufleteşti şi întăreşte credinţa şi răbdarea 
fraţilor tăi din care te-ai născut, povăţuindu-ne pe toţi pe 
calea mâîntuirii. 


Vino la noi fiii tăi, bunule părinte şi următorule al 
lui Hristos, cela ce te-ai arătat printre cei mai de de 
urmă sfinţi şi mărgăritar de mare preţ al Bisericii Or- 
todoxe, şi ne învaţă cum să ne pocăim şi să iertăm ca să 
dobîndim viaţa cea de veci. 


Ai milă de noi fiii tăi şi ne dă tărie şi curaj, 
smerenie şi înţelepciune în lupta cea grea cu slujitorii 
iadului, şi prin rugăciunile tale, Sfinte loane, părintele 
nostru, ajută-ne să ne izbăvim de întuneric şi să dobîndim 
lumina învierii în Hristos. 

Binecuvintează-ne, bunule ostaş al lui Hristos, 


iubitorule de nevoinţă, care ai iubit pustia ca o căprioară 
şi cu sabia rugăciunilor tale ai tăiat capetele nevăzuţilor 

vrăjmaşi şi te-ai numărat cu sihaştrii şi cu sfinţii cei de 
demult. 


Nu ne lăsa sărmani şi lipsiţi de rugăciunea şi de sfin- 
tele tale moaşte, Preacuvioase Părinte Ioane, lauda Mol- 
dovei, că nu avem alt rugător mai apropiat decit pe tine. 

pacă-ne cu Hristos prin pocăință şi frate cu frate prin 
iertare, ca să putem dobîndi bucuria mîntuirii şi pacea 
duhului. 


Binecuvîntăm pe Tatăl, pe Fiul şi pe Sfintul Duh, Domnul. 


Te chemăm în ajutor, sfinte, nu ne uita; te lăudăm, 
preacuvioase, cu glas de bucurie, nu ne refuza; te 
aşteptăm la noi, părintele nostru Ioane, nu ne părăsi; îţi 
ieşim întru întîmpinare, nu ne lăsa singuri în viltoarea 
ispitelor, acum la sfîrşit de veacuri. Ci vino la noi fiii tăi 
şi ne mîngiie prin rugăciunile şi cinstitele tale moaşte pe 
care cu credinţă le sărutăm. 


Şi acum... a Născătoarei: 


Cum să nu te lăudăm pe tine, Maica lui Hristos 
Dumnezeu, lauda îngerilor şi rugătoarea tuturor credin- 
cioşilor, că prin rugăciunile tale diavolii fug, ispitele se 
biruiesc, răutatea se stinge, ura se preface în bucurie, cei 
răi se fac buni prin pocăință şi noi ne mîntuim. 


Să lăudăm, bine să cuvîntăm şi să ne închinăm Domnului, 
cîntîndu-l şi preaînălţîndu-L. întru toţi vecii. 


"În focul cel mistuitor uniţi fiind tinerii, cei ce au 
fost cei dintii în cinstirea de Dumnezeu, dar de văpaie 
nefiind vătămaţi, cîntare dumnezeiască au cîntat: 
binecuvîntaţi toate lucrurile Domnului pe Domnul şi-L 
preaînălţaţi întru toţi vecii”. 


Cintarea a 9-a 


Lipsit fiind de cele pămînteşti, te-ai îmbogăţit întru 
cele cereşti, agonisind prin multe osteneli cununa faptelor 

bune. Ajută-ne şi pe noi fiii tăi, Sfinte Ioane, iubitorule 
de Dumnezeu, să nu pierdem cununa mântuirii, fiind 
lipsiţi de fapte bune. 


Ai alergat, Sfinte Părinte, ca un cerb la izvoarele 
liniştii ajungind pînă în [ara Sfîntă. Dar nici acolo n-ai 
aflat-o căci liniştea deplină a sufletului se dobîndeşte 
numai în cer. De aceea, renunţînd la toate, te-ai nevoit 
pînă la obştescul tău sfirşit în pustie şi în peşteră, vorbind 
numai cu Dumnezeu pînăSte-ai mutat la cele de sus. 
Ajută-ne, Părinte, să ne adăpăm şi noi din liniştea şi 
pacea Duhului Sfînt. 


Te-ai depărtat de oameni, ca să vorbeşti numai cu 
Dumnezeu; ai renunţat la cele trecătoare, ca să 
dobîndeşti pe cele veşnice. De aceea, acum te veseleşti în 
lumina lui Hristos în veci şi te rogi pentru cei ce te 
cinstesc cu credinţă. 


Învaţă-ne a ne ruga cu mintea şi cu inima şi a dori 
near pe Hristos, Sfinte Preacuvioase Părinte Ioane. 


vaţă-ne a ne smeri şi a ierta, ca să devenim fii ai lui 
Dumnezeu, Care este veşnică iubire. Învaţă-ne a ne 
plinge păcatele şi a mîngiia pe aproapele, ca să primim şi 
noi milă şi mîngiiere de sus şi iertare de păcate. 


Păzeşte-ne, Preacuvioase Părinte loane, cu rugă- 
ciunile tale, de diavoli şi de oameni răi; scapă-ne, sfinte, 
de patimi şi de cursele morţii; împacă-ne, mult nevoi- 
torule părinte, prin rugăciunile tale, cu Dumnezeu şi cu 

ropria noastră conştiinţă, ca să dăm răspuns bun lui 
istos în ceasul morţii şi la înfricoşătoarea Judecată. 


Mijloceşte pentru noi fiii tăi, Sfinte Părinte Ioane, 
care te cinstim cu evlavie, şi cere milă de la Dumnezeu 
pentru lume, pentru ţările cu dreaptă credinţă, pentru 
neamul din care te-ai născut şi pentru toţi care poartă în 
inimile lor bucuria şi nădejdea învierii în Hristos. 


Slavă... 


Aflat-ai har de la Dumnezeu, Cuvioase Părinte 
Ioane, şi ai fost numărat în ceata Sfinţilor Părinţi. Nu ne 


uita pe noi cei săraci şi slabi în cele duhovniceşti şi cere 
pentru. noi de la Hristos iertare de păcate şi odihnă 
veşnică sufletelor noastre. 


Şi acum... a Născiitoarei: 


Bucură-te, Marie, Preasfintă Fecioară; bucură-te, 
Născătoare de Dumnezeu, nădejdea noastră; bucură-te, 
rugătoarea şi mijlocitoarea lumii înaintea Preasfintei 
Treimi. Nu înceta a te ruga, Stăpină, împreună cu toţi 
sfinţii şi cu Sfîntul loan cel Nou de la Neamţ, să se 
mîntuiască sufletele noastre. 


Irmosul: 


"Înfricoşatu-s-a tot auzul de nespusa lui Dumnezeu 
pogorîre..." 


LUMINÎNDA  sfintului: 


Întrarmîndu-te cu rugăciunea şi cu iubirea lui 
Hristos, fericite Părinte Ioane, ai luat Crucea şi, lăsînd 
pe fraţii tăi, te-ai dus în pustiul Iordanului, unde bine 
te-ai nevoit, biruind pe diavoli şi slăbiciunile firii prin 
rugăciuni cu lacrimi, prin post şi mucenicească răbdare. 
Pentru aceasta acum, ajungînd în lumina cerului şi în 
ceata sfinţilor, nu înceta a te ruga pentru noi fiii tăi cei 
ce cu dragoste te cinstim pe tine. 


Slavă... Şi acum... a Inainteprăznuirii: 


Cei ce dorim cu totul, după dumnezeiasca slavă, să 
tăiem norul trupului cel pămîntesc, suindu-ne în Muntele 
Taborului; şi cu Moise şi cu Ilie şi cu cei aleşi dintre 
ucenici să ne silim şi să ne învrednicim a ne face 
părtaşi dumnezeieştii străluciri celei neapropiate, lumină 
prin lumină luînd. 

Prea 


repeat ca 


LA LAUDE 


Se cîntă stihirile pe 4, glusul al &lea: 
Podobie: "O, preaslăvită minune..." 


Cuvioase Părinte Ioane, podoaba călugărilor din 
zilele noastre şi iubitorule de nevoinţă, din tinereţe ai 
luat Crucea lui Hristos şi i-ai urmat cu credinţă, biruind 
slăbiciunile firii şi ispitele diavoleşti, întrarmindu-te cu 
rugăciunea şi cu postul şi străin în ţară străină fiind, te-ai 
logodit cu pustia, în toată viaţa ta, slăvind împreună cu 
îngerii pe Dumnezeu Cel în Treime lăudat şi preamărit. 


Bunule nevoitor, lăsînd patria ta, te-ai ostenit în 
Ţara Sfîntă unde a înviat Hristos, cu călugării în lavră 
smerindu-te, cu pustnicii în pustiul Iordanului rugîndu-te 
şi cu sfinţii sihaştri în peşteră jertfindu-te pentru dragos- 
tea lui Dumnezeu. Pentru aceasta îţi cîntăm: Bucură-te, 
Preacuvioase Părinte Ioane, lauda Moldovei şi cununa 
sihaştrilor şi te roagă pentru sufletele noastre. 


Cu ce cuvinte şi cîntări de laudă vom lăuda astăzi pe 
Sfîntul loan cel Nou din lavra Neamţului, care în pustiul 
Iordanului s-a nevoit şi în peştera Sfînta Ana si: ani a 
sihăstrit, desăvîrşit făcîndu-se şi în cetele sfinţilor 
numărîndu-se cu harul lui. Pentru aceasta cu evlavie să-l 
lăudăm: Bucură-te, Sfinte Ioane, Părintele nostru, lauda 
României şi a întregii Ortodoxii! 


Slavă... plusul ui &-lea: 


Veniţi toate cetele călugărilor să lăudăm astăzi în- 
tr-un glas, după cuviinţă, pe Sfîntul Ioan, crinul cel 
binecuvîntat şi cu bunămireasmă, care a odrăslit în 
pămîntul Moldovei şi a fost închinat lui Hristos în lavra 
cea mare de la Neamţ şi în Ţara Sfintă a rodit şi să-i 
cîntăm: Bucură-te, floare de mult preţ a călugărilor; 
bucură-te, sihastru desăviîrşit în pustiul Iordanului; 
bucură-te, Preacuvioase Părinte loane, rugător neadormit 
pentru sufletele noastre! 


Şi acum... i: inuinteprăznuirii 


Urmează Doxologia mare, troparul Cuviosului şi al nam 
teprăznuirii, ectenile şi apolisul. 


Ceasul întîi 


LA LITURGHIE 


Fericirile, din Canonul Cuvioasei, Cîntarea a 3-a, pe 4 şi de la 
Cîntarea a 6-a pe 4. 

Prochimen glas 4: Cinstită este înaintea Domnului moartea 
cuviosului Lui Stih: Ce voi răsplăti Domnului pentru toate care mi-a 
dat mie. 

Apostolul din Epistola întii către Corinteni (IX, 2-12): Fraţilor, 
voi sînteţi pecetea apostoliei mele... 

Evanphelia de ta Luca (VII, 37-50) În vremea aceea, L-a 
rugat unul dintre farisei pe lisus... 


CHINONICUL 


Întru pomenire veşnică va fi dreptul şi de auzul rău 
nu se va teme. 


SLUJBA 
SFÂNTULUI IOAN CEL NOU 
DE LA NEAMŢ 


- partituri muzicale - 


La Vecernia Mică  ....,........mmeeeeeee eee eee eeeneeeeeeea p. 33 
La "Doamne, strigat-am...”, stihirile glasului IV ................ p. 33 
TISE aa. retea spui ee pi sie e cad ge ei ta ale p. 46 


Lă Vaganiia Mar sasenraeiaiaretesnuaui anina 04 aaa p. 48 
Stihirile Cuviosului 
Podobie "Cuvioase Părinte”, glas V ....................cc.. p. 48 
Lă iţi: îs: oa to ia la aci ia ao stai oa dd e 2007 0 E oa ti p. 61 
Stihirile pe glasul al ll-lea .................ccme eee p. 61 
ta:Stihoavnă sinaia ze aaa beau i Rat bre ate arie suie da p. 71 
Stihirile Sfântului, glas IV .................ccceec.. sei D371 

